

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-5

Ivanić-Grad, 6. veljače 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnost****i za kupnju nekretnine**

**k.č.br. 2567 u k.o. Ivanić Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **davanju** **suglasnosti za kupnju nekretnine k.č.br. 2567 u k.o. Ivanić Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), članka 4. i članka 13. Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada, broj 06/13, 07/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeću

**O D L U K U**

**o davanju suglasnosti za kupnju nekretnine k.č.br. 2567 u k.o. Ivanić Grad**

Članak 1.

Gradsko vijeće Grada Ivanić-Grada daje suglasnost za kupnju nekretnine u vlasništvu Branke Nakić, označene kao k.č.br. 2567, kuća i dvorište površine 351 m², upisane u zk.ul.br. 851, k.o. Ivanić Grad, kod Općinskoga suda u Velikoj Gorici, Zemljišnoknjižnoga odjela Ivanić Grad, po kupoprodajnoj cijeni od 49.000,00 eura (369.190,50 kuna prema fiksnom tečaju konverzije 1 euro = 7,53450 kuna).

Članak 2.

Ovlašćuje se Gradonačelnik Grada Ivanić-Grada za potpisivanje ugovora o kupoprodaji nekretnine, opisane u članku 1. ove Odluke, kojim će se utvrditi međusobna prava i obveze između Branke Nakić, kao prodavatelja i Grada Ivanić-Grada, kao kupca predmetne nekretnine.

Članak 3.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti za kupnju nekretnine k.č.br. 2567 u k.o. Ivanić Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), članka 4. i članka 13. Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada, broj 06/13, 07/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), članka 4. i članka 13. Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada, broj 06/13, 07/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Predmet kupoprodaje je nekretnina označena kao k.č.br. 2567, kuća i dvorište površine 351 m², upisana u zk.ul.br. 851, k.o. Ivanić Grad, kod Općinskoga suda u Velikoj Gorici, Zemljišnoknjižnoga odjela Ivanić Grad, u vlasništvu Branke Nakić.

Predmetna nekretnina nalazi se u Ivanić-Gradu, u Deželićevoj ulici 12, unutar obuhvata kulturno povijesne cjeline, zone zaštite „B“ (djelomične zaštite povijesnih struktura) koja ima status kulturnoga dobra, međutim sama zgrada (kuća) na čestici nema status, odnosno nije evidentirana kao posebna kulturno-povijesna vrijednost.

Planirana namjena zgrade (kuće) na čestici nakon obnove je prezentacija kulturnih i kreativnih sadržaja – „Kuća kreativne i kulturne industrije i održivog razvoja Ivanić-Grada“ sa tri ključne tematske cjeline koje bi se održavale u navedenom prostoru tijekom godine, i to:

* „Kuća održivog razvoja i ekološke poljoprivrede“
* „Kuća dizajna i umjetnosti“
* „Kuća Bučijade“.

Procijenjena vrijednost predmetne nekretnine, prema procjembenom elaboratu o tržišnoj vrijednosti nekretnine izrađenom od Ivana Kožara, stalnog sudskog vještaka za graditeljstvo i procjenu nekretnina, iz veljače 2022. godine, potvrđenom od strane Procjeniteljskog povjerenstva Zagrebačke županije KLASA: 029-03/22-12/05, URBROJ: 238-18-11/22-17 od 23.03.2022. godine, iznosi 392.000,00 kuna (52.027,34 eura[[1]](#footnote-1)).

Ponuđena cijena za kupnju predmetne nekretnine, koju je vlasnica prihvatila, iznosi 49.000,00 eura (369.190,50 kuna).

Sredstva za provedbu ove Odluke osigurana su u proračunu Grada Ivanić-Grada za 2023. godinu.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.

1. Fiksni tečaj konverzije: 1 euro = 7,53450 kuna [↑](#footnote-ref-1)